stanford-oval/wikipedia huggingface dataset:
โอลิมปิกฤดูหนาว 2006
สรุปเหรียญการแข่งขัน

ดูเพิ่ม: สรุปเหรียญโอลิมปิกฤดูหนาว 2006
ตารางสรุปเหรียญรางวัล 10 อันดับแรก
|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี | 11 | 12 | 6 | 29 |
| 2 |  สหรัฐ | 9 | 9 | 7 | 25 |
| 3 |  ออสเตรีย | 9 | 7 | 7 | 23 |
| 4 |  รัสเซีย | 8 | 6 | 8 | 22 |
| 5 |  แคนาดา | 7 | 10 | 7 | 24 |
| 6 |  สวีเดน | 7 | 2 | 5 | 14 |
| 7 |  เกาหลีใต้ | 6 | 3 | 2 | 11 |
| 8 |  สวิตเซอร์แลนด์ | 5 | 4 | 5 | 14 |
| 9 |  อิตาลี | 5 | 0 | 6 | 11 |
| 10 |  ฝรั่งเศส | 3 | 2 | 4 | 9 |
| 10 |  เนเธอร์แลนด์ | 3 | 2 | 4 | 9 |
ดูเพิ่ม

คณะกรรมการโอลิมปิกสากล
โอลิมปิกฤดูหนาว
แหล่งข้อมูลอื่น

คณะกรรมการโอลิมปิกสากล
Participating NOCs. Green: 1-10; blue: 10-49; orange: 50-99; red: 100 or more.
โอลิเวียร์ ริชเตอร์ส

| โอลิเวียร์ ริชเตอร์ส |
| --- | --- |
เกิด:  (1989-09-05) 5 กันยายน ค.ศ. 1989 (35 ปี) ฮิลเวอร์ซัม, ประเทศเนเธอร์แลนด์
ชื่ออื่น: The Dutch Giant
อาชีพ: นักเพาะกาย นายแบบ นักแสดง CEO
นายจ้าง: CEO of Muscle Meat
ส่วนสูง: 2.21 m (7 ft 3 in)
โอลิเวียร์ ริชเตอร์ส (อังกฤษ: Olivier Richters; เกิด 5 กันยายน พ.ศ. 2532) เป็นนักเพาะกาย นักแสดง นายแบบชาวดัตช์ และเป็นผู้ก่อตั้งและซีอีโอของ Muscle Meat เขามีชื่อเสียงจากความสูง 221 เซนติเมตรและรูปร่างที่สูงตระหง่าน เขาถ่ายแบบขึ้นปกนิตยสารเมนส์เฮลต์ เนเธอร์แลนด์ฉบับเดือนพฤศจิกายน พ.ศ. 2561 และเป็นหัวข้อของสารคดีให้นิตยสาร เขาได้รับการสัมภาษณ์ในรายการ กู้ดมอร์นิ่งบริเตน ในเดือนเมษายน พ.ศ. 2562 ซึ่งได้มีการพูดคุยถึงบทบาทการแสดงที่กำลังจะมาถึงของเขา และเขาได้เปิดเผยว่า ริชาร์ด คีล เป็นแรงบันดาลใจของเขา ซึ่งนักแสดงที่มีส่วนสูงเท่ากันซึ่งได้แสดงเป็นลูกน้องของจอวส์ ในภาพยนตร์เจมส์ บอนด์ สองเรื่อง
ในปี พ.ศ. 2562 มีการประกาศว่าริชเตอร์สได้รับบทในภาพยนตร์ปี พ.ศ. 2564 เรื่อง แบล็ค วิโดว์ ในบทบาทรอง และเขาจะปรากฏตัวในเรื่อง เดอะคิงส์แมน และ หลุยส์ เวน
โอลิเวีย ไวลด์

| Olivia Wilde |
| --- | --- |
ไวลด์ในปีค.ศ. 2021
สารนิเทศภูมิหลัง
เกิด:  (1984-03-10) 10 มีนาคม ค.ศ. 1984 (40 ปี) โอลิเวีย เจน ค็อกเบิร์น นครนิวยอร์ก, สหรัฐ
คู่สมรส: เต๋า รัสโปลี (2003–2011)
คู่ครอง: เจสัน ซูเดคิส (2011-2021)
อาชีพ: นักแสดง, นางแบบ, ผู้กำกับภาพยนตร์, โปรดิวเซอร์
ปีที่แสดง: 2003-ปัจจุบัน
โอลิเวีย ไวลด์ (อังกฤษ: Olivia Wilde) เป็นนักแสดงและผู้กำกับภาพยนตร์ชาวอเมริกัน มีผลงานแสดงภาพยนตร์และซีรีส์ทางโทรทัศน์ เธอเริ่มมีชื่อเสียงหลังจากร่วมแสดงซีรีส์เรื่อง เฮาส์ เอ็ม.ดี. ในฤดูกาลที่ 4 ในปี 2007  จากนั้นได้มีผลงานแสดงภาพยนตร์อีกหลายเรื่อง เช่น Tron: Legacy (2010), Cowboys & Aliens (2011) และ In Time (2011)
ไวลด์มีชื่อจริงว่า โอลิเวีย เจน ค็อกเบิร์น (Olivia Jane Cockburn) เกิดในครอบครัวนักหนังสือพิมพ์และผู้จัดรายการโทรทัศน์ ตระกูลค็อกเบิร์นของเธอสืบเชื้อสายมาจากขุนนางและนักการเมืองไอร์แลนด์และสกอตแลนด์  เธอเปลี่ยนชื่อในการแสดงเป็น "ไวลด์" ตามชื่อของ "ออสการ์ ไวลด์" นักเขียนชาวไอริช
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Olivia Wilde
Olivia Wilde ที่อินเทอร์เน็ตมูวีเดตาเบส
โอลิมปิกฤดูหนาว 1994

| --- | --- |
เมืองเจ้าภาพ: ลิลเลฮัมเมร์ นอร์เวย์
ประเทศเข้าร่วม: 67 ประเทศ
นักกีฬาเข้าร่วม: 1,737
กีฬา: 61 รายการใน 6 ชนิด
พิธีเปิด: 12 กุมภาพันธ์ พ.ศ. 2537
พิธีปิด: 27 กุมภาพันธ์ พ.ศ. 2537
ประธานพิธี: สมเด็จพระราชาธิบดีฮารัลด์ที่ 5 (พระมหากษัตริย์แห่งนอร์เวย์)
ผู้จุดคบเพลิง: เจ้าชายโฮกุ้น มกุฎราชกุมารแห่งนอร์เวย์
สนามกีฬาหลัก: ลิสการ์ดส์แบคเคิน
← โอลิมปิกฤดูหนาว 1992โอลิมปิกฤดูหนาว 1998 →
มหกรรมกีฬาโอลิมปิกฤดูหนาวครั้งที่ 17 ประจำปี ค.ศ. 1994 (พ.ศ. 2537) (อังกฤษ: XVII Olympic Winter Games) เป็นการแข่งขันกีฬาโอลิมปิกฤดูหนาวครั้งที่ 17 จัดขึ้น ณ เมืองลิลเลฮัมเมร์ นอร์เวย์ ระหว่างวันที่ 12-27 กุมภาพันธ์ พ.ศ. 2537
การเสนอตัวเป็นเจ้าภาพ

Anchorage (USA)
Oestersund / Are (SWE)
Sofia (BUL)
ประเทศที่เข้าร่วมแข่งขัน

| 0 | 1 | 2 | 3 |
| --- | --- | --- | --- |
|   อเมริกันซามัว (2)   อันดอร์รา (6)   อาร์เจนตินา (10)   อาร์มีเนีย (2)   ออสเตรเลีย (25)   ออสเตรีย (80)   เบลารุส (33)   เบลเยียม (5)   เบอร์มิวดา (1)   บอสเนียและเฮอร์เซโกวีนา (10)   บราซิล (1)   บัลแกเรีย (17)   แคนาดา (95)   ชิลี (3)   จีน (24)   โครเอเชีย (3)   ไซปรัส (1) |   เช็กเกีย (63)   เดนมาร์ก (4)   เอสโตเนีย (26)   ฟีจี (1)   ฟินแลนด์ (61)   ฝรั่งเศส (98)   จอร์เจีย (5)   เยอรมนี (112)   สหราชอาณาจักร (32)   กรีซ (9)   ฮังการี (16)   ไอซ์แลนด์ (5)   อิสราเอล (1)   อิตาลี (104)   จาเมกา (4)   ญี่ปุ่น (57)   คาซัคสถาน (29) |   เกาหลีใต้ (21)   คีร์กีซสถาน (1)   ลัตเวีย (27)   ลีชเทินชไตน์ (10)   ลิทัวเนีย (6)   ลักเซมเบิร์ก (1)   เม็กซิโก (1)   มอลโดวา (2)   โมนาโก (5)   มองโกเลีย (1)   เนเธอร์แลนด์ (21)   นิวซีแลนด์ (7)   นอร์เวย์ (88)   โปแลนด์ (28)   โปรตุเกส (1)   ปวยร์โตรีโก (5)   โรมาเนีย (23) |   รัสเซีย (113)   ซานมารีโน (3)   เซเนกัล (1)   สโลวาเกีย (42)   สโลวีเนีย (22)   แอฟริกาใต้ (2)   สเปน (13)   สวีเดน (84)   สวิตเซอร์แลนด์ (59)   จีนไทเป (2)   ตรินิแดดและโตเบโก (2)   ตุรกี (1)   ยูเครน (37)   สหรัฐ (147)   อุซเบกิสถาน (7)   หมู่เกาะเวอร์จิน (8) |
กีฬาที่แข่งขัน

Biathlon
Bobsleigh
Ice Hockey
Luge
Skating
Skiing
สรุปเหรียญการแข่งขัน

ดูเพิ่ม: สรุปเหรียญโอลิมปิกฤดูหนาว 1994
ตารางสรุปเหรียญรางวัล 10 อันดับแรก
|  อันดับ  | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย | 11 | 8 | 4 | 23 |
| 2 |  นอร์เวย์ | 10 | 11 | 5 | 26 |
| 3 |  เยอรมนี | 9 | 7 | 8 | 24 |
| 4 |  อิตาลี | 7 | 5 | 8 | 20 |
| 5 |  สหรัฐ | 6 | 5 | 2 | 13 |
| 6 |  เกาหลีใต้ | 4 | 1 | 1 | 6 |
| 7 |  แคนาดา | 3 | 6 | 4 | 13 |
| 8 |  สวิตเซอร์แลนด์ | 3 | 4 | 2 | 9 |
| 9 |  ออสเตรีย | 2 | 3 | 4 | 9 |
| 10 |  สวีเดน | 2 | 1 | 0 | 3 |
ดูเพิ่ม

คณะกรรมการโอลิมปิกสากล
โอลิมปิกฤดูหนาว
แหล่งข้อมูลอื่น

คณะกรรมการโอลิมปิกสากล
โอลิมปิกเยาวชนฤดูหนาว 2020

| --- | --- |
เมืองเจ้าภาพ:  โลซาน ประเทศสวิตเซอร์แลนด์
คำขวัญ: Start Now
ประเทศเข้าร่วม: 79 ประเทศ
นักกีฬาเข้าร่วม: 1,872
กีฬา: 81 รายการใน 15 ชนิด
พิธีเปิด: 9 มกราคม พ.ศ. 2563
พิธีปิด: 22 มกราคม พ.ศ. 2563
สนามกีฬาหลัก: Vaudoise Aréna
กีฬาโอลิมปิกเยาวชนฤดูหนาว  2020 หรือ วินเตอร์ยูธโอลิมปิกเกมส์ 2020 (อังกฤษ: 2020 Winter Youth Olympics) เป็นการแข่งขันโอลิมปิกเยาวชนฤดูหนาวครั้งที่ 3 การแข่งขันนี้จัดขึ้นสำหรับเยาวชน ที่มีอายุระหว่าง 14-18 ปี โดยการแข่งขันจะจัดขึ้นระหว่างวันที่  9 ถึง 22 มกราคม พ.ศ. 2563 ที่เมืองโลซาน สมาพันธรัฐสวิส
การคัดเลือกเจ้าภาพ

| ผลการคัดเลือกเจ้าภาพโอลิมปิกเยาวชนฤดูหนาว 2020 |
| --- | --- | --- |
| เมือง | ประเทศ | คะแนน |
| โลซาน |  สวิตเซอร์แลนด์ | 71 |
| บราโซฟ |  โรมาเนีย | 10 |
ชนิดกีฬาที่แข่งขัน

ในวงเล็บคือจำนวนเหรียญทองของแต่ละรายการ
สเกต
สเกตลีลา (5)
สเกตความเร็ว (7)
สเกตความเร็วระยะสั้น (5)
ฮอกกี้น้ำแข็ง (4)
เคอร์ลิง (2)
สกี
สกีข้ามทุ่ง (6)
สกีลงเขา (9)
สกีกระโดดไกล (4)
สกีนอร์ดิกผสม (2)
สกีลีลา (8)
สกีปีนเขา (5)
สโนว์บอร์ด (9)
ทวิกีฬาฤดูหนาว (6)
ลูช (5)
บอบสเล (2)
สเกเลตัน (2)
ประเทศที่เข้าร่วมแข่งขัน

ขณะนี้มีทั้งหมด 79 ประเทศที่มีนักกีฬาผ่านการแข่งขันรอบคัดเลือกมาแล้ว
สรุปเหรียญการแข่งขัน

บทความหลัก: สรุปเหรียญโอลิมปิกเยาวชนฤดูหนาว 2020
*  เจ้าภาพ ( สวิตเซอร์แลนด์)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย (RUS) | 5 | 7 | 2 | 14 |
| 2 |  สวิตเซอร์แลนด์ (SUI)* | 5 | 5 | 3 | 13 |
| 3 |  ญี่ปุ่น (JPN) | 3 | 1 | 1 | 5 |
| 4 |  สวีเดน (SWE) | 3 | 0 | 2 | 5 |
| 5 |  ฝรั่งเศส (FRA) | 2 | 3 | 3 | 8 |
| 6 |  ออสเตรีย (AUT) | 2 | 1 | 3 | 6 |
| 7 |  เนเธอร์แลนด์ (NED) | 2 | 0 | 0 | 2 |
| 8 |  อิตาลี (ITA) | 1 | 3 | 1 | 5 |
| 9 |  สเปน (ESP) | 1 | 1 | 2 | 4 |
| 10 |  นอร์เวย์ (NOR) | 1 | 0 | 1 | 2 |
| 11–20 | Remaining | 2 | 4 | 8 | 14 |
| รวม (20 ประเทศ) | รวม (20 ประเทศ) | 27 | 25 | 26 | 78 |
แหล่งที่มา: Lausanne 2020
แหล่งข้อมูลอื่น

เว็บไซต์อย่างเป็นทางการ เก็บถาวร 2016-06-22 ที่ เวย์แบ็กแมชชีน
| ด ค กกีฬาโอลิมปิกเยาวชน |
| --- | --- |
 กีฬา  ตารางเหรียญรางวัล  ผู้ได้รับเหรียญรางวัล  สนาม  NOCs  สัญลักษณ์  การคัดเลือกเจ้าภาพ 
ฤดูร้อน:  2010 สิงคโปร์   2014 หนานจิง   2018 บัวโนสไอเรส   2026 ดาการ์   2030 รอประกาศ  
ฤดูหนาว:  2012 อินส์บรุค   2016 ลีลแฮมเมอร์   2020 โลซาน   2024 คังว็อน   2028 รอประกาศ  
 กีฬาโอลิมปิก  กีฬาพาราลิมปิก  กีฬาโอลิมปิกโบราณ   
| ด ค กประเทศที่เข้าร่วมแข่งขันโอลิมปิกเยาวชนฤดูหนาว 2020 ที่ โลซาน ประเทศสวิตเซอร์แลนด์ |
| --- | --- |
แอฟริกา:   แอฟริกาใต้ 
อเมริกา:   อาร์เจนตินา   บราซิล   แคนาดา   ชิลี   โคลอมเบีย   เอกวาดอร์   เฮติ   เม็กซิโก   ตรินิแดดและโตเบโก   สหรัฐ 
เอเชีย:   จีน   ฮ่องกง   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   ปากีสถาน   ฟิลิปปินส์   กาตาร์   สิงคโปร์   เกาหลีใต้   จีนไทเป   ไทย   เติร์กเมนิสถาน   อุซเบกิสถาน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มอลโดวา   มอนเตเนโกร   เนเธอร์แลนด์   มาซิโดเนียเหนือ   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   ออสเตรเลีย   นิวซีแลนด์ 
อื่นๆ:   ทีมผสม
โอซาร์ก (ละครชุด)

| โอซาร์ก |
| --- | --- |

ประเภท:   อาชญากรรม​  ดรามา  ระทึกขวัญ 
สร้างโดย:   บิล ดูบิวก์  มาร์ก วิลเลียมส์ 
แสดงนำ:   เจสัน เบตแมน  ลอรา ลินนีย์  จูเลีย การ์เนอร์​  โซเฟีย ฮับลิตซ์  ชาร์ลี ทาฮาน  ลิซา เอเมอรี  จอร์ดานา สปิโร  เจสัน บัตเลอร์ ฮาร์เนอร์  อีเซ โมราเลส  เฟลิกซ์ โซลิส  ปีเตอร์ มุลแลน  เจเน็ต แมคเทียร์  ทอม เพลฟรีย์  เจสซิกา ฟรานเซส ดุคส์  เบโรนิกา ฟัลกอน 
ผู้ประพันธ์เพลง:   แดนนี เบนซี  ซอนเดอร์ เจอร์เรียแอนส์ 
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ​
จำนวนฤดูกาล: 4
จำนวนตอน: 44 (รายชื่อตอน)
การผลิต
ผู้อำนวยการผลิต:   เจสัน เบตแมน  คริส มันดี  บิล ดูบิวก์  มาร์ก วิลเลียมส์ 
สถานที่ถ่ายทำ: รัฐจอร์เจีย​
ความยาวตอน: 52–80 นาที
บริษัทผู้ผลิต:   เอ็มอาร์ซี  อักกรีเกต ฟีล์ม  ซีโร กราวิตี แมเนจเมนต์  เฮดฮันเตอร์ ฟีล์ม  แมน วูแมน แอนด์ ไชลด์ 
ออกอากาศ
เครือข่าย: เน็ตฟลิกซ์ ความละเอียด 4K (UHD)  ช่วงไดนามิคสูง 
| first_aired          = 21 กรกฎาคม ค.ศ. 2017 (2017-07-21)
| last_aired           = ค.ศ. 29 เมษายน 2022 (29 เมษายน 2022)
| related              = 
}}
โอซาร์ก (อังกฤษ: Ozark) เป็นละครชุด​แนวอาชญากรรมของสหรัฐอเมริกา​ เริ่มเผยแพร่ให้รับชมผ่านระบบสตรีมมิง​ทางเน็ตฟลิกซ์ ตั้งแต่ปี 2017 สร้างโดย บิล ดูบิวก์ และ มาร์ก วิลเลียมส์ ผลิตโดยเอ็มอาร์ซี นำแสดงโดย เจสัน เบตแมน และ ลอรา ลินนีย์​ ร่วมด้วย จูเลีย การ์เนอร์​, เจเน็ต แมคเทียร์, ชาร์ลี ทาฮาน, โซเฟีย ฮับลิตซ์​, ลิซา เอเมอรี, จอร์ดานา สปิโร และ ทอม เพลฟรีย์ ในบทบาทนักแสดงสมทบ โดยโอซาร์กเป็นเรื่องราวของ มาร์ตี และ เวนดี เบิร์ด สองสามีภรรยาที่ต้องย้ายครอบครัวจากเมืองชิคาโก​มายังชุมชนบริเวณอ่างเก็บน้ำโอซาร์กในรัฐมิสซูรี​เพื่อทำการฟอกเงินจำนวน 500 ล้านดอลลาร์สหรัฐให้กับกลุ่มพ่อค้ายาเสพติดรายใหญ่จากประเทศเม็กซิโก​ ซึ่งเจสัน เบตแมน นอกจากจะรับบทนักแสดงนำแล้ว เขายังทำหน้าที่กำกับการแสดงและเป็นหนึ่งในผู้อำนวยการผลิตอีกด้วย โดยเนื้อหาในฤดูกาลแรกที่มีจำนวน 10 ตอนถูกนำออกเผยแพร่ให้รับชมเมื่อวันที่ 21 กรกฎาคม 2017, ฤดูกาลที่ 2 อีกจำนวน 10 ตอน ถูกนำออกเผยแพร่เมื่อวันที่ 31 สิงหาคม 2018, ฤดูกาลที่ 3 จำนวน 10 ตอน ถูกนำออกเผยแพร่เมื่อวันที่ 27 มีนาคม 2020 และฤดูกาลที่ 4 ซึ่งเป็นฤดูกาลสุดท้าย มีจำนวน 14 ตอน ใน 7 ตอนแรกถูกนำออกเผยแพร่เมื่อวันที่ 21 มกราคม 2022  และอีก 7 ตอนสุดท้าย ถูกเผยแพร่เมื่อ 29 เมษายน 2022
โอซาร์ก ได้รับคำวิจารณ์เชิงบวกจากนักวิจารณ์ภาพยนตร์และละครโทรทัศน์จำนวนมาก ทั้งในแง่ของโทนเรื่อง, บทละคร, การแสดง และการกำกับการแสดง โดยได้รับการจัดอันดับให้อยู่ในละครโทรทัศน์ที่มีผู้ชมทั่วโลกให้คะแนนมากที่สุด 100 อันดับของไอเอ็มดีบี​ รวมทั้งถูกเสนอชื่อเข้าชิงรางวัลไพรม์ไทม์เอมมี มากถึง 45 รางวัล จากทั้ง 4 ฤดูกาล โดย เจสัน เบตแมน​ ได้รับรางวัลไพรม์ไทม์เอมมี​ สาขาผู้กำกับละครโทรทัศน์ยอดเยี่ยม ประเภทละครดรามา ในปี 2019 และ จูเลีย การ์เนอร์​ ได้รับรางวัลไพรม์ไทม์เอมมี สาขานักแสดงสมทบหญิงยอดเยี่ยม ประเภทละครดรามาถึง 3 สมัย ในปี 2019, 2020 และ 2022 จากบท "​รูธ แแลงมอร์" นอกจากนี้ละครชุดเรื่องนี้ยังทำให้ เจสัน เบตแมน ได้รับรางวัลแซกอวอร์ดส์​ ในสาขานักแสดงนำชายยอดเยี่ยม ทางละครโทรทัศน์ประเภทดรามา ในปี 2019 จากบท "มาร์ตี เบิร์ด" และได้รับการเสนอชื่อให้เข้าชิงรางวัลลูกโลกทองคำ สาขานักแสดงนำชายยอดเยี่ยม ทางละครโทรทัศน์ประเภทดรามา ​ 2 สมัยติดต่อกัน
เนื้อเรื่อง

มาร์ติน เบิร์ด หรือ "มาร์ตี" (นำแสดงโดย เจสัน เบตแมน​)​ ที่ปรึกษาทางการเงินผู้มีวาทศิลป์และมากด้วยความสามารถ เขาเปิดบริษัทให้คำปรึกษาทางด้านการเงินและการลงทุนร่วมกับ "บรูซ ลิดเดลล์" ที่เป็นทั้งเพื่อนสนิทและหุ้นส่วน ในเมืองชิคาโก รัฐอิลลินอย ​วันหนึ่งเขาและบรูซได้ทำการตกลงกับ "กามิโน เดล ริโอ" หรือ "เดล" (นำแสดงโดย อีไซ โมราเลส จาก ​จาร์เฮด พลระห่ำสงครามนรก 2 และ ก๊วนแสบอำพรางศพ)​ ซึ่งเป็นสมาชิกระดับสูงในองค์กรของ "โอมาร์ นาบาร์โร" พ่อค้ายาเสพติดรายใหญ่จากประเทศเม็กซิโก ในการที่จะฟอกเงินให้โดยแลกกับค่าจ้างจำนวนมหาศาล แต่แล้วเมื่อเวลาผ่านไปหลายปี เดล จับได้ว่า บรูซ หุ้นส่วนของมาร์ตีแอบยักยอกเงินไป 8 ล้านดอลลาร์ ทำให้บรูซและภรรยารวมถึงผู้สมรู้ร่วมคิดในการยักยอกเงินถูกจับไปยิงตายทั้งหมด ซึ่งถึงแม้ว่า มาร์ตี จะไม่มีส่วนเกี่ยวข้องในการยักยอกเงินแต่ก็ต้องร่วมชดใช้ในความผิดของเพื่อนด้วย ในขณะที่ มาร์ตี กำลังจะถูกยิงเขาได้เอาชีวิตรอดด้วยการขอให้เดลไว้ชีวิตและพูดถึงแผนการลงทุนที่บริเวณอ่างเก็บน้ำโอซาร์ก ซึ่งเป็นทะเลสาบที่ถูกสร้างขึ้น โดยบริเวณดังกล่าวเป็นสถานที่ท่องเที่ยวตากอากาศแถบเทือกเขาโอซาร์ก รัฐมิสซูรี​และเต็มไปด้วยนักท่องเที่ยวที่ใช้เงินสดทำให้ไร้ข้อมูลทางบัญชีธนาคารและปราศจากการตรวจสอบจากรัฐ โดยหากเลือกฟอกเงินที่สถานที่แห่งนี้จะสามารถทำกำไรขึ้นได้อีกมาก เขาจึงยื่นข้อเสนอโดยจะใช้หนี้ที่บรูซยักยอกไปคืนให้และจะทำการฟอกเงินจำนวนมหาศาลถึง 500 ล้านดอลลาร์สหรัฐให้กับกลุ่มของเดล เป็นการชดใช้ความผิด
หลังจากกลุ่มค้ายาเสพติดตกลงรับข้อเสนอ เขากับ เวนดี เบิร์ด ผู้เป็นภรรยา (นำแสดงโดย ลอรา ลินนีย์ นักแสดงหญิงผู้เคยมีผลงานใน ชีวิตมหัศจรรย์ ทรูแมน โชว์ และ The Squid and the Whale -​ ครอบครัวนี้ ไม่มีปัญหา?​)​ จึงต้องพาลูกๆทั้งสองย้ายออกจากเมืองชิคาโก เพื่อไปฟอกเงินที่โอซาร์ก แต่เมื่อเดินทางมาถึงเขากลับพบว่า ณ ที่แห่งนี้ครอบครัวของเขากลับต้องเข้าไปเกี่ยวข้องพัวพันกับกลุ่มนักเลงประจำถิ่นอย่างครอบครัวแลงมอร์ ที่ล่วงรู้ความลับเรื่องการเข้ามาฟอกเงินของเขา, ครอบครัวสเนลล์ ซึ่งเป็นเจ้าของไร่ฝิ่นอันกว้างใหญ่และเป็นผู้ผลิตและจำหน่ายเฮโรอีน​, เจ้าหน้าที่เอฟบีไอ​ที่ติดตามเขามาจากเมืองชิคาโกและเฝ้าจับตามองความเคลื่อนไหวของเขาอยู่ตลอด และ กลุ่มมาเฟีย​แคนซัสซิตี​ ทำให้เกิดสถานการณ์วุ่นวายต่างๆที่ตามมาโดยไม่คาดคิด ทั้งการฆาตกรรม การถูกตามล่า การต้องเข้าหานักการเมืองเพื่อเปิดกาสิโน​ นอกจากนี้ยังมีเรื่องความสัมพันธ์ระหว่างเขากับภรรยาที่แอบนอกใจไปมีเพศสัมพันธ์กับชายอื่น รวมถึงความสัมพันธ์กับลูกสาวคนโตที่ต่อต้านพ่อแม่ และลูกชายคนเล็กที่เชื่อฟังพ่อแม่แต่มีพฤติกรรมแปลกแยกออกจากสังคม
นักแสดงและตัวละคร

บทความหลัก: ตัวละครในโอซาร์ก
นักแสดงและตัวละคร > ครอบครัวเบิร์ด

เจสัน เบตแมน​ รับบท มาร์ติน เบิร์ด หรือ "มาร์ตี" เป็นสามีของเวนดี พ่อของชาร์ลอตต์และโจนาห์ ที่ปรึกษาทางการเงินผู้เก่งกาจทางด้านบัญชี มีความสามารถทางวาทศิลป์และการโน้มน้าว เขาเปิดบริษัทให้คำปรึกษาทางการเงินและการลงทุนร่วมกับหุ้นส่วนคนสนิทในชิคาโก ต่อมาเขาได้รับจ้างฟอกเงินที่ได้มาจากการค้ายาเสพติดให้กับ กามิโน เดล รีโอ ซึ่งเป็นตัวแทนของ โอมาร์ นาบาร์โร ผู้ค้ายาเสพติดข้ามชาติรายใหญ่จากประเทศเม็กซิโก ​
ลอรา ลินนีย์​ รับบท "เวนดี เบิร์ด" หรือ "เวนดี เดวิส" ภรรยาของมาร์ตี แม่ของชาร์ลอตต์และโจนาห์ อดีตผู้ทำงานด้านการหาเสียงให้กับนักการเมืองในการเลือกตั้ง มีทักษะด้านการเจรจาต่อรองกับนักการเมือง หลังจากการแท้งลูกคนที่ 3 ทำให้เธอตกอยู่ในภาวะซึมเศร้า เวนดีมีบทบาทสำคัญในการประสานงานกับกลุ่มนักการเมืองท้องถิ่นให้กับครอบครัวเบิร์ด
โซเฟีย ฮับลิตซ์ รับบท "ชาร์ลอตต์ เบิร์ด" ลูกสาวคนโตของมาร์ตีและเวนดี เคยเป็นแฟนของไวแอตต์ จากครอบครัวแลงมอร์ ก่อนจะแยกทางกันในภายหลัง ด้วยสถานการณ์ที่ไม่ปกติของครอบครัวในหลายๆเรื่อง ทำให้เธอเคยคิดแยกตัวออกจากครอบครัวและต่อต้านพ่อกับแม่
สกายลาร์ การ์ทเนอร์ รับบท "โจนาห์ เบิร์ด" ลูกชายคนเล็กของมาร์ตีและเวนดี เป็นเด็กที่มีไหวพริบและความเฉลียวฉลาด แต่ไม่ชอบเข้าสังคม เขาเรียนรู้ทักษะทางการเงินและการเดินบัญชีธนาคารตั้งแต่ยังเด็กจากการสังเกตการทำงานของพ่อและการค้นคว้าข้อมูลด้วยตนเอง
ทอม เพลฟรีย์​ รับบท "เบนจามิน เดวิส" หรือ "เบน“ น้องชายของ ลอรา เป็นน้าของ ชาร์ลอตต์และโจนาห์ มีอาการของโรคไบโพลาร์​ โดยเขาย้ายเข้ามาอยู่กับครอบครัวเบิร์ดเพราะถูกไล่ออกจากการเป็นครู เบนเป็นคนรักของ รูธ แลงมอร์ ผู้ช่วยคนสนิทของมาร์ตี และกลายเป็นสมาชิกในบ้านที่เข้ากับโจนาห์ ได้มากที่สุดนับจาก บัดดี เสียชีวิตจากโรคหัวใจ
แฮร์ริส ยูลิน รับบท "บัดดี ไดเกอร์" ชายชราที่เป็นอดีตทหารผ่านศึกที่มีชื่อเสียงในสงครามเวียดนาม เป็นเจ้าของบ้านในโอซาร์กที่ครอบครัวเบิร์ดอาศัยอยู่ แม้ว่าเขาจะขายบ้านให้ครอบครัวเบิร์ดไปแล้วแต่ก็ยังคงอาศัยอยู่ที่เดิมร่วมกับมาร์ตีและลูกๆ บัดดี ใช้ปืนยิงการ์เซีย ลูกน้องของเดลตายเพื่อช่วยชีวิตโจนาห์ไว้และยังอาศัยเส้นสายเก่าๆสมัยยังมีชื่อเสียงช่วยเหลือมาร์ตีและเวนดีในการต่อรองกับผู้มีอิทธิพลของท้องถิ่น รวมถึงมีส่วนสำคัญในการเผาไร่ฝิ่นของตระกูลสเนลล์เพื่อให้รอดพ้นจากสายตาของเอฟบีไอ บัดดีเป็นคนเดียวในบ้านที่รู้จักการพูดคุยอย่างเข้าอกเข้าใจกับเด็กๆวัยหัวเลี้ยวหัวต่ออย่าง ชาร์ลอตต์และโจนาห์ เขาคอยพูดเตือนสติให้กับคนในครอบครัวเบิร์ด โดยตระกูลเบิร์ดถือว่าบัดดีเป็นหนึ่งในสมาชิกของครอบครัวและได้รับความรักจากโจนาร์และชาร์ลอตต์
นักแสดงและตัวละคร > ครอบครัวแลงมอร์

เทรเวอร์ ลอง รับบท "เคด แลงมอร์" หัวหน้าครอบครัวแลงมอร์ เป็นพ่อของรูธและลุงของไวแอตต์ อาชญากรท้องถิ่นที่เพิ่งออกจากเรือนจำโดยมีทัณฑ์บน
จูเลีย การ์เนอร์​ รับบท "รูธ แลงมอร์" ลูกสาวคนเดียวของ เคด โดย รูธ ถือเป็นหนึ่งในตัวละครสำคัญของเรื่องตั้งแต่ฤดูกาลที่ 1 มีบทบาทในการเป็นผู้ช่วยของ มาร์ตี เบิร์ด ในการคุมกิจการที่เปิดเพื่อฟอกเงินให้กับ โอมาร์ นาบาร์โร ภายหลังได้เลื่อนตำแหน่งขึ้นเป็นผู้จัดการในสถานกาสิโน​ของครอบครัวเบิร์ด และเป็นคนรักของ เบนจามิน เดวิส น้องชายของเวนดี
มาร์ค เมนชาคา รับบท "รัส แลงมอร์" น้องชายของเคด เป็นพ่อของไวแอตต์และทรี นอกจากนี้ยังเป็นอาของรูธ แม้เขาจะมีลูกชายสองคนและอยู่ในครอบครัวที่สมาชิกเป็นอาชญากรแต่ก็ต้องแอบเก็บความเป็นไบเซ็กชวลเอา​ไว้ โดยไม่ให้ครอบครัวรู้ จนกระทั่งเขาได้รู้จักและมีความสัมพันธ์ทางเพศกับ รอย เพตตี เจ้าหน้าที่สืบสวนของเอฟบีไอที่ต้องมาทำคดีของมาร์ตี ต่อมาเขาได้ร่วมมือกับ รอย ในการเป็นสายให้กับเอฟบีไอจนต้องแตกหักกับ รูธ ซึ่งเป็นหลานสาว
ชาร์ลี ทาฮาน รับบท "ไวแอตต์ แลงมอร์" เป็นลูกชายคนโตของรัส, หลานของเคด และมีศักดิ์เป็นลูกพี่ลูกน้องของรูธ ไวแอตต์เรียนอยู่โรงเรียนมัธยมแห่งเดียวกับโจนาร์และชาร์ลอตต์ โดยเขาเคยคบหาเป็นแฟนกับชาร์ลอตต์ แต่เลิกรากันไปเพราะต้องไปเรียนต่อที่มหาวิทยาลัย ภายหลังเขาได้ทำงานในไร่ฝิ่นของครอบครัวสเนลล์ และมีความสัมพันธ์แบบชู้สาวกับ ดาร์ลีน ภรรยาของจาคอบ ที่มีอายุพอๆกับแม่ของเขา
คาร์สัน โฮล์ม รับบท "ทรี แลงมอร์" ลูกชายคนเล็กของรัสและเป็นน้องชายของไวแอตต์
คริสโตเฟอร์ เจมส์ เบเกอร์ รับบท "บอยด์ แลงมอร์" น้องชายของเคดและรัส  เป็นอาของ รูธ, ไวแอตต์ และ ทรี
นักแสดงและตัวละคร > ครอบครัวสเนลล์

ปีเตอร์ มุลแลน รับบท "จาคอบ สเนลล์" หัวหน้าครอบครัวสเนลส์คนปัจจุบัน เป็นเจ้าของไร่ฝิ่นขนาดใหญ่ที่ใช้ผลิตเฮโรอีนเพื่อจำหน่าย ตกลงทำธุรกิจร่วมกับกลุ่มของ โอมาร์ นาบาร์โร
ลิซา เอเมอรี​ รับบท "ดาลีน สเนลล์" ภรรยาของจาคอบ หญิงหัวขบถที่หยิ่งในศักดิ์ศรีของตระกูล เธอไม่เห็นด้วยกับจาคอบในการตกลงทำธุรกิจร่วมกับกลุ่มของ นาบาร์โร ภายหลังเป็นผู้รับเลี้ยงลูกชายของเมสัน ยัง และรับ ไวแอตต์ แลงมอร์ เข้ามาอยู่ด้วยที่ไร่จนทั้งสองมีความสัมพันธ์กันแบบคู่รักต่างวัย
ไมเคิล ทูเรค รับบท "แอช" ลูกน้องในไร่ของครอบครัวสเนลล์ที่ได้รับความไว้ใจจากดาลีนมากที่สุด เขาเป็นผู้กระจายเฮโรอีนของครอบครัวสเนลล์ทางน้ำ
นักแสดงและตัวละคร > กลุ่มนาบาร์โร

เฟลิกซ์ โซลิส รับบท "โอมาร์ นาบาร์โร" ผู้นำสูงสุดของกลุ่มค้ายาเสพติดข้ามชาติรายใหญ่จากประเทศเม็กซิโก
อีเซ โมราเลส รับบท "กามิโน เดล รีโอ" หรือ "เดล" สมาชิกระดับสูงของกลุ่มนาบาร์โร ผู้ทำการว่าจ้างมาร์ตีให้ฟอกเงินจำนวนมหาศาลที่โอซาร์ก อันเป็นจุดเริ่มต้นของเรื่องราวทั้งหมด
เจเน็ต แมคเทียร์​ รับบท "เฮเลน เพียร์ซ" ทนายสาวจากชิคาโก มีหน้าที่ดูแลเรื่องผลประโยชน์และการตกลงทางธุรกิจให้กับกลุ่มนาบาร์โร ได้รับมอบหมายให้ตรวจสอบการดำเนินการของมาร์ตีและจัดการกับคนที่ทำผิดข้อตกลงขององค์กรด้วยวิธีการที่เด็ดขาดและเลือดเย็น ในขณะเดียวกันเธอก็ใช้วิธีการนั้นในการช่วยเหลือพวกมาร์ตีในสถานการณ์ต่างๆ โดยเฉพาะการต้องเผชิญหน้ากับครอบครัวสเนลล์รวมถึงการปกป้องครอบครัวเบิร์ดจาก เคด แลงมอร์ ภายหลังเฮเลน มีความสนิทสนมกับเวนดีและย้ายจากชิคาโกมาที่โอซาร์ก โดย เอริน เพียร์ซ ลูกสาวของเธอเป็นเพื่อนกับ ชาร์ลอตต์ เบิร์ด
ฌูแซ็ป เมเลนเดส รับบท "การ์เซีย" ลูกน้องมือขวาของเดล มีหน้าที่นำเงินสดจากเดลมาให้มาร์ตี ฟอกที่โอซาร์กและเฝ้าจับตามองพวกเขาอย่างใกล้ชิด ต่อมาเขาจับได้ว่า เวนดี กำลังจะพาลูกๆหลบหนีออกจากเมือง จึงได้บุกไปในบ้านของครอบครัวเบิร์ดและถูก บัดดี ยิงตาย
อัลฟอนโซ เอร์เรรา รับบท "ฆาบิเอร์ เอลิซอนโด นาร์บาโร" หรือ "ฆาบี" หลายชายของ โอมาร์ นาร์บาโร ผู้ซึ่งได้รับการไว้วางใจให้สืบทอดตำแหน่งของโอมาร์ในอนาคต เป็นผู้อยู่เบื้องหลังการหายตัวไปของนายอำเภอนิกซ์
เบโรนิกา ฟัลกอน รับบท "กามิลา เอลิซอนโด" พี่สาวของโอมาร์ นาบาร์โร และเป็นแม่ของ "ฆาบี" เป็นสตรีที่มีอิทธิพลสูงสุดของกลุ่มนาบาร์โร มีบทบาทสำคัญในฤดูกาลที่ 4
นักแสดงและตัวละคร > เอฟบีไอและเจ้าหน้าที่รัฐ

เจสัน บัตเลอร์ ฮาร์เนอร์ รับบท "รอย เพตตี" เจ้าหน้าที่สืบสวนของเอฟบีไอ​ผู้มีความมุ่งมั่นในการตามสืบคดีค้ายาเสพติดและฟอกเงินของโอมาร์ นาบาร์โร เขาติดตามมาร์ตีมาจากเมืองชิคาโกและแฝงตัวอยู่ที่โอซาร์กโดยปลอมตัวเป็นนักตกปลา บ่อยครั้งที่เขาทำผิดระเบียบแบบแผนราชการและใช้วิธีการที่รุนแรงในการปฏิบัติหน้าที่เพื่อให้งานสำเร็จ เมื่อเขาได้สืบทราบมาว่าสมาชิกครอบครัวแลงมอร์เป็นผู้ล่วงรู้ความลับในการฟอกเงินของมาร์ตี จึงได้แฝงตัวเข้าไปทำความรู้จักจนกระทั่งเลยเถิดมีความสัมพันธ์แบบชายรักชายกับ รัส แลงมอร์ พ่อของไวแอตต์ และดึงเขามาเป็นสายให้เอฟบีไอ
แม็คคินเลย์ เบลเชอร์ ที่ 3 รับบท "เทรเวอร์ อีแวนส์" เจ้าหน้าที่เอฟบีไอผิวสี ได้รับมอบหมายให้ทำคดีร่วมกับแพตตี เขาไม่นิยมใช้วิธีการที่รุนแรง มีหน้าที่คอยติดตามและคอยตามสืบพฤติกรรมของ เวนดี เบิร์ด โดยในอดีตเทรเวอร์เคยมีความสัมพันธ์ทางเพศแบบชายรักชายกับ รอย แพตตี ที่ทำงานด้วยกัน
เจสสิกา ฟรานเซส ดุคส์ รับบท "มายา มิลเลอร์" เจ้าหน้าที่เอฟบีไอตำแหน่งนักบัญชีนิติการผู้ทำหน้าที่ตรวจสอบความผิดปกติทางบัญชีการเงิน​ ได้รับมอบหมายให้ตรวจสอบบัญชีการเงินทั้งหมดในสถานกาสิโนของมาร์ตี เบิร์ด ภายหลังมีบทบาทสำคัญในการวางแผนเพื่อควบคุมตัว โอมาร์ นาบาร์โร
โรเบิร์ต เทรเวเลอร์ รับบท "จอห์น นิกซ์" นายอำเภอประจำเมืองโอซาร์ก เป็นลูกหนี้ของครอบครัวสเนลล์ซึ่งเป็นเจ้าของไร่ฝิ่นสำหรับผลิตเฮโรอีน
คริสตินา ซี กัสติโย รับบท "ลีห์ เกร์เรโร" นายอำเภอสาวผู้ทำหน้าที่รักษาราชการแทน นายอำเภอจอห์น นิกซ์
อดัม โรเธนเบิร์ก รับบท "เมล ซัทเทม" อดีตเจ้าหน้าที่เอฟบีไอ ซึ่งถูกไล่ออกจากราชการเพราะถูกจับได้ว่านำยาเสพติดของกลางไปเสพ หลังถูกไล่ออกได้หันมาทำธุรกิจนักสืบเอกชน ถูกว่าจ้างให้สืบค้นเรื่องราวของ เฮเลน เพียร์ซ ทนายความของโอมาร์ นาบาร์โร และ เบน เดวิส น้องชายของเวนดี เบิร์ด
นักแสดงและตัวละคร > บุคคลในโอซาร์ก

จอร์ดานา สปิโร รับบท "ราเชล แกร์ริสัน" เจ้าของกิจการโรงแรมและร้านอาหารริมทะเลสาบชื่อ บลูแคท ที่มาร์ตี ร่วมทุนด้วย ภายหลังเธอหันไปใช้ยาเสพติดและมีใจให้กับมาร์ตี จนตัดสินใจออกไปจากโอซาร์ก ในฤดูกาลสุดท้ายเธอกลับมามีส่วนร่วมในกิจการกาสิโนร่วมกับรูธ แลงมอร์
อดัม โบเยอร์ รับบท "บ็อบบี ดีน" เจ้าของบาร์เปลื้องผ้า ลิกเกตี สปลิตซ์ กิจการที่เปิดเพื่อฟอกเงินให้กับครอบครัวสเนลล์ ภายหลังเขาพลาดท่าเสียกิจการให้กับ มาร์ตี เบิร์ด จึงถูก ดาร์ลีน สเนลล์ ฆ่าตายและเอาศพโยนทิ้งน้ำ
ไมเคิล มอสเลย์ รับบท "เมสัน ยัง" ศิษยาภิบาล​ ผู้มีศรัทธาอย่างแรงกล้าในพระผู้เป็นเจ้า
เมดิสัน ทอมป์สัน รับบท "เอริน เพียร์ซ" ลูกสาวคนเดียวของ เฮเลน เพียร์ซ ทนายสาวเลือดเย็นแห่งกลุ่มนาร์บาโร เป็นเพื่อนกับ ชาร์ลอตต์ เบิร์ด
การถ่ายทำ

การถ่ายทำส่วนใหญ่เกิดขึ้นที่เมืองแอตแลนตา​ รัฐจอร์เจีย โดยทีมงานผู้สร้างเลือกใช้สถานที่ถ่ายทำบริเวณอ่างเก็บน้ำ​อัลลาทูนา ของ​ทบวงทหารบกสหรัฐ และอ่างเก็บน้ำซิดนีย์ ลาเนียร์ ​มากกว่าการถ่ายทำที่อ่างเก็บน้ำโอซาร์ก เพราะเหตุผลเรื่องการลดหย่อนภาษีของรัฐจอร์เจีย นอกจากนี้ในบางฉากเป็นการถ่ายทำในเมืองชิคาโก​
การถ่ายทำสำหรับซีซันที่ 4 เริ่มขึ้นในวันที่ 9 พฤศจิกายน 2020 และมีกำหนดสิ้นสุดในวันที่ 8 ตุลาคม 2021
ฤดูกาล

| ปี | ปี | จำนวนตอน | จำนวนตอน | วันที่เผยแพร่ | วันที่เผยแพร่ |
| --- | --- | --- | --- | --- | --- |
|  | 1 | 10 | 10 | 21 กรกฎาคม ค.ศ. 2017 (2017-07-21) | 21 กรกฎาคม ค.ศ. 2017 (2017-07-21) |
|  | 2 | 10 | 10 | 31 สิงหาคม ค.ศ. 2018 (2018-08-31) | 31 สิงหาคม ค.ศ. 2018 (2018-08-31) |
|  | 3 | 10 | 10 | 27 มีนาคม ค.ศ. 2020 (2020-03-27) | 27 มีนาคม ค.ศ. 2020 (2020-03-27) |
|  | 4 | 14 | 7 | 21 มกราคม ค.ศ. 2022 (2022-01-21) | 21 มกราคม ค.ศ. 2022 (2022-01-21) |
|  | 4 | 14 | 7 | 29 เมษายน ค.ศ. 2022 (2022-04-29) | 29 เมษายน ค.ศ. 2022 (2022-04-29) |